《送周元翁赴省试》
宋代·孔平仲

静如秋潭月，秀比玉山岑。濂溪素积善，遗泽乃在今。

一鸣先众人，再鸣慰我心。茁芽旧固好，浚养日愈深。

岁暮冰雪气，关山车马音。去者辙相结，岂止旅思侵。

期君贾馀勇，枭俊将成禽。策功居第一，受赏绾千金。

高堂迟捷布，华发正盈簪。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。